Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu hoiatas Iraani,
rõhutades Iisraeli sõjalist otsustavust
kaitsta end kõigi eest, kes juudiriiki rünnata tahavad.
USA vabariiklik presidendikandidaat mõistis hukka tuumaleppe Iraaniga,
kuna leping pole teinud muud, kui julgustanud kelmist riiki.
Venemaa ja Iraan hoiatavad:
Süüria presidendi Assadi saatust ei saa otsustada välisriigid.
Moskva on vastu Süüria presidendi lahkumisele
rahukõneluste eeltingimusena.
Pärast Iraani ülemjuhi ajatolla Khamenei
ja välisminister Zarifi avaldusi,
kus nad lubasid toetada igaüht, kes juudiriigiga võitleb,
analüüsis peaminister Netanyahu
koos kaitseminister Ya'aloni ja IDF peastaabiülema Eisenkotiga
IDF Põhja väejuhatuse peakorteris regiooni olukorda,
kus Netanyahu rõhutas Iisraeli armee otsustavust
kaitsta end kõigi eest, kes juudiriiki rünnata tahavad.
Iraani valitseja Khamenei ütles eile: "Kasutame kõiki meetmeid,
et toetada kõiki, kes Iisraeli vastu võitlevad."
Iraani välisminister Zarif ütles mõne päeva eest Beirutis,
kohtumisel Hezbollah juhi Nasrallah'ga:
"Tuumaleping on loonud ajaloolise võimaluse
sionistliku režiimi vastu võidelda."
See, mida oleme pidevalt öelnud, vastab tõele.
Tuumalepingu järel Iraanini jõudev raha
aitab tugevdada terrorirühmitusi,
mis Iraani nimel ja selle egiidi all meie vastu tegutsevad,
eesmärgiga hävitada Iisrael.
Olen siin IDF Põhja väejuhatuses koos kaitseministri, peastaabiülema,
Põhja väejuhatuse ülema ja väejuhtidega,
et uurida IDF valmisolekut nende ohtude vastu.
Mulle jättis positiivse mulje armee valmisolek
ning selle ülemate ja sõdurite otsustavus.
IDF on tugev. Iisraeli riik on tugev.
Oleme valmis kõigiks võimalusteks.
Ründame kõiki, kes püüavad meid rünnata.
USA vabariiklik presidendikandidaat Mike Huckabee
mõistis oma Iisraeli-visiidil hukka tuumaleppe Iraaniga,
kuna leping pole teinud muud, kui julgustanud kelmist riiki.
Teeksin oma presidentuuri algusest väga selgeks,
et see on vastuvõetamatu leping rahumeelse tuleviku jaoks
mitte üksnes USA-le või Iisraelile, vaid kogu maailmale.
See on vaid julgustanud kelmist riiki,
mis on näidanud pidevalt oma kavatsust hävitada teisi riike,
sh Ameerikat, maailmakaardilt.
Huckabee, pühendunud kristlane
ja üks rohkem kui kaheteistkümnest vabariiklaste presidendikandidaadist,
alustas oma ringreisi Läänekaldal juudi asunduses Shilos,
kus ta kuulutas kõikumatut toetust Iisraelile.
Endine Arkansase kuberner kommenteeris ka
Moskva ja Teherani peatset relvatehingut,
mis presidendikandidaadi sõnul Iraani tõelisi kavatsusi näitab.
Iraan saaks erakordselt palju raha,
eriti kui valitsuse kavatsused pole ausad
ja seda ei kasutata rahva aitamiseks, kes on vaene, haige ja näljas.
Nende esmane suurem samm
oli osta uus relvasüsteem Vene valitsuselt.
See meenutab taas, et tegemist pole režiimiga,
kes kavatseb rahupartneriks olla,
vaid selle režiimi kavatsused on 36 aastat olnud
olla terrorijõuks Lähis-Idas ja kogu maailmas.
Vene asevälisministri Bogdanovi sõnul leppisid Moskva ja Teheran kokku
S-300 pikamaa maa-õhk tüüpi raketisüsteemide tehingus,
mille Venemaa Iraanile aasta lõpuks kohale toimetab.
Uuest raportist Iraani tuumaleppe teemal -
Rahvusvahelise Aatomienergia Agentuuri IAEA ja Iraani kokkulepe
lubab Iraanil oma programmi jälgimiseks
omaenda tuumaeksperte kasutada,
selle asemel, et ÜRO tuumavalvuri eksperdid Iraani rajatisi jälgiksid.
Vastuseks teatas USA Välisministeerium,
et usub kõnelustel saavutatud kokkuleppesse Iraaniga.
Usume agentuuri tehnilistesse plaanidesse
uurida Iraani varasema programmi võimalikke sõjalisi dimensioone
ja küsimusi, mis on vahel rohkem kui 10 aastat vanad.
Ka IAEA on rahul kokkulepetega,
mis on agentuuri juurdluses Iraani ajaloolise tegevuse suhtes
unikaalsed. Mis puudutab Iraani käitumise jälgimist edaspidi,
siis IAEA on koostanud karmi inspektsioonirežiimi, tagamaks,
et Iraani praegune programm rahumeelseks jääb.
Välisminister Kerry usub endiselt,
et IAEA saab hakkama oma osaga nendes korraldustes
sama tõhusalt nagu kõikjal mujal maailmas.
IAEA teostab inspektsioone tavaliselt ise,
kuid Parchini tuumajaama järgi nime saanud Parchini leping
on eraldi lepe Iraani ja IAEA vahel,
kus ei osalenud tuumalepingu sõlminud suurriigid.
14. juulil sõlmitud Viini leping leevendab Teherani sanktsioone
vastutasuks karmidele piirangutele tuumaprogrammi osas,
mis püüab Lääne arvates tuumarelva arendada.
Iraan on seda eitanud.
Venemaa ja Iraan hoiatasid,
et Süüria presidendi Assadi saatust ei saa otsustada välisriigid.
Moskva lubab vastupanu kõigile Süüria presidendi lahkumisplaanidele
rahuläbirääkimiste osana.
Ühisel pressikonverentsil kordasid Venemaa välisminister Lavrov
ja Iraani välisminister Zarif oma toetust Assadile konfliktis,
mis ÜRO andmeil on nõudnud üle 220 000 inimelu.
Süüria kriisi teemalisel kõrgtaseme diplomaatial
pole seni õnnestunud lahendada üht võtmeküsimust:
president Assadi saatust. Süüria opositsioonirühmitused,
Pärsia lahe maad ja Lääs nõuavad tema ametist lahkumist.
Meil on Läänega erimeelsusi,
näiteks Süüria praeguse seadusliku presidendi saatuse teemal.
Mõnede partnerite meelest tuleb ette kokku leppida,
et Assad lahkub üleminekuaja lõpuks.
Venemaa seda nägemust ei aktsepteeri.
Venemaal ja Iraanil on Süüria kriisis ühine seisukoht.
Oleme ühel nõul,
et süürlased peaksid ise oma tuleviku üle otsustama.
Välisriigid peaksid aitama tingimuste parandamisel,
et saaks toimuda dialoog. Süürlased ei vaja eeltingimusi.
Venemaa tahab vahendada uut kõnelustevooru
Süüria opositsioonirühmitustega eesmärgiga tuua nad
koos Damaskuse esindusega ÜRO toetatud kõnelustele.
USA, Saudi Araabia ja nende sunni liitlased ütlevad,
et Assad on probleemi osa, mitte lahendus,
ja vastutab vähemalt osaliselt ISISe vallutuste eest.
Hetkel tegutseb Süürias kuus peamist rühmitust:
Assadile lojaalne Süüria armee, selle Liibanoni liitlane Hezbollah',
ISIS, al-Qaedasse kuuluv al-Nusra Rinne,
Islamiarmee, mida rahastab väidetavalt Saudi Araabia,
ja kõige nõrgemana Vaba Süüria armee.
Aitäh vaatamast!
Paluge rahu Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri